Valtuustoaloite lasten ja nuorten ilmaisuintivuorosta

Kiuruveden Kristillisdemokraatit esittävät lasten ja nuorten ilmaista uintiaikaa (2–3 tuntia) uimahallin normaalien aukioloaikojen puitteissa. Liikuntatoimi voisi selvittää ns. hiljaisten tuntien ajan, johon voisi perustaa uimavuoron, jolloin lapset ja nuoret pääsevät ilmaiseksi uimaan. Uimavuoron tulee huomioida mahdollisimman hyvin jo toimivat uintiryhmät ja etenkin iäkkäämmän väestön uintiajat, jotta uintivuoro ei aiheuta häiriötä normaaliin uimahallissa käynteihin.

Jäähallilla on jo pitkään ollut ilmainen yleisöluisteluvuoro, joka on ollut suosittu ja kannustanut eri-ikäisiä lapsia luistelemaan. Uimahallin ilmaistunnit lisäisivät lasten ja nuorten liikuntaa myös kaikissa ikäluokissa.

Koko maan tasolla lasten uimataito on laskenut, vaikka uintiopetus on perusopetuksen opetussuunnitelmassa pakollinen liikunnan opetus Suomessa. Uintitaito on tarpeellinen henkivakuutus ja sillä kansanterveydellinen merkitys.

Aloite tukee kaupungin vastuulla olevaa hyvinvoinnin edistämistä ja kaupunkistrategian perheystävällisyyden tavoitetta.

8.6.2026
Kiuruveden Kristillisdemokraattien valtuustoryhmä

